Carnival village - karnevalslandsbyen hedder det nye værksted. Et Sted, hvor de kreative optogsgrupper kan lave deres dragter og vogne til karnevalet. -Vi brænder for karnevallet. Det er den fedeste fest. Det er vores liv, siger Marianne Madsen, Kosumeansvarlig for gruppen Alkoholdet. Alkoholdet har været med i karnevalet i 14 år. De glæder sig over det nye sted. -Førhen stod vi i folks indkørsler i regn, slud og blæst og alt muligt, så det er klart, at jo bedre rammerne er jo bedre er vi stillet, siger formanden Gert Madsen. Det handler om plads og rum og om at skabe nye ting, og dermed fornyelse til Nordeuropas største karneval. -Hvis man ikke har faciliteterne kan det ikke lade sig gøre at lave komplicerede kostumer, og hvis man skal lave ti skal der være plads, siger Klaus Byrsted, leder af Karneval Aalborg.

Referat:
Der er ikke så meget karnevalsstemning her op til jul,
men nogle kan ikke få nok. Nu har de fået et nyt sted, hvor de kan udfolde deres lyster.